Kauniit ja rohkeat
Kauniit ja rohkeat () on yhdysvaltalainen saippuasarja, jonka ensimmäinen jakso näytettiin kotimaassaan 23. maaliskuuta 1987. Sen luojat ja alkuperäiset tuottajat olivat William J. Bell ja Lee Phillip Bell, joiden työtä on myös toinen suosittu saippuasarja Tunteita ja tuoksuja (The Young and the Restless). Sarjaa tuottaa Bell-Phillip Television Productions Inc., ja sitä esitetään CBS-televisiokanavalla, yksi, noin 20 minuutin[1] jakso joka arkipäivä.
Sarjalla on yli 26 miljoonaa katsojaa yli sadassa maassa.[2] Italiassa sitä lähetetään nimellä Beautiful, Ranskassa nimellä Amour, gloire et beauté, Belgiassa, Sveitsissä, Luxemburgissa ja Marokossa nimellä Top Models ja Ruotsissa Glamour sekä Yhdysvalloissa espanjaksi Belleza y poder.
Suomessa sarjan ensiesitys tapahtui Kolmoskanavalla 20. tammikuuta 1992 ja sarja siirtyi kanavauudistuksen jälkeen MTV3-kanavalle 1993. Kyseessä oli ensimmäinen Suomessa nähty päivittäinen saippuaooppera, ja se keräsi parhaimpina 1990-luvun vuosinaan enemmän katsojia kuin mikään muu televisio-ohjelma; sarjan suosio alkoi kasvaa jo vuoden 1992 syksyllä ja miljoonan katsojan raja meni rikki usein. Katsojien ikäjakauma oli laaja teineistä eläkeikäisiin; jopa valtioneuvos Johannes Virolainen tunnustautui sarjan ystäväksi. Useita Kauniiden ja rohkeiden näyttelijöitä vieraili 1990-luvun aikana Suomessa manageri Heikki "Hessu" Reijosen toimiessa matkojen järjestäjänä, ja vastavuoroisesti suomalaisten iltapäivä- ja viikkolehtien toimittajia kävi seuraamassa sarjan kuvauksia Yhdysvalloissa.[3]
Kauniit ja rohkeat -sarjan vastaava tuottaja Bradley Bell arvioi Iltalehden haastattelussa 1990-luvulla sarjan suosion perustuvan siihen, että roolihahmot olivat tavallisia ihmisiä, joihin katsojien oli helppo samastua. Ihmissuhteiden lisäksi sarjassa on käsitelty erilaisia ongelmia ja kipeitäkin aiheita, kuten insestiä, raiskausta ja asunnottomuutta. Bell korosti, että sarjan ensisijainen tarkoitus oli viihdyttää ja puhutella katsojia tunnetasolla.[3] Amerikkalaisen saippuaooppera-ohjelmatyypin uranuurtaja Suomessa oli ollut 1960-luvun lopulta 1970-luvun puoliväliin saakka kerran viikossa esitetty sarja Peyton Place, ja samalla linjalla olivat jatkaneet 1980-luvun maailmanlaajuiset suursuosikit Dallas ja sen hieman myöhemmin aloittanut kilpailija Dynastia. Jatkuvajuoniset perhesarjat ovat olleet eräänlainen ihmissuhdelaboratorio, jonka sekoituksia tarkkailemalla katsojat ovat ainakin kuvitelleet voivansa ymmärtää paremmin omia ja läheistensä ongelmia.[4]
Suomessa Kauniiden ja rohkeiden suosion ilmiömäisyys näkyi vahvasti esimerkiksi siinä, että Väestörekisterikeskuksen mukaan 1990-luvulla 33 ja 2000-luvun ensimmäisellä vuosikymmenellä vielä kahdeksan tyttövauvaa sai etunimekseen Brooke. Lisäksi Carolineksi kastettiin vuoteen 2009 mennessä lähes tuhat tyttöä. [3] Toisaalta Ridge-nimen sai Suomessa vain kolme poikaa.[5] Kauniiden ja rohkeiden saamat katsojaluvut olivat hieman yllättäviä siihen nähden, että 1980-luvun lopulta lähtien suomalainen katsojakunta oli kanavatarjonnan lisääntymisen myötä pirstoutunut eivätkä kaikki enää katsoneet kaikkea kuten television alkuaikoina.[4]
Sarjan suosio alkoi hiipua, kun MTV3 aloitti vuonna 1999 kotimaisen saippusarjan Salatut elämät, joka vei nopeasti Kauniiden ja rohkeiden aseman kanavan katsojamagneettina. Vielä keväällä 2000 sarjaa seurasi parhaimmillaan lähes 900 000 katsojaa, minkä jälkeen katsojaluvut ovat tippuneet huomattavasti. Nykyisin sarjaa seuraa päivittäin noin 200 000 suomalaista. Sarjaa on esitetty 18. marraskuuta 2013 alkaen yksi jakso päivässä.
Forrester Creations on Ericin ja Stephanien perustama muotitalo.
Forresterin perheen patriarkka ja Stephanien leski. Ericillä on kuusi lasta: Ridge, Thorne, Kristen ja Felicia yhdessä Stephanien kanssa ja Rick (oikeasti Eric Junior) ja Bridget avioliitostaan Brooken kanssa. Ericillä ja Stephaniella oli myös tytär Angela, joka on kuollut. Eric on lahjakas muotisuunnittelija, joka on perustanut Stephanien kanssa Forrester Creations -muotitalon. Hän on päättäväinen ja vahva persoona, jolle perheen yhtenäisyys ja lapset ovat hänen elämässään tärkeimmät asiat. Stephanien lisäksi hän on ollut naimisissa Brooke Loganin, Donna Loganin ja Sheila Carterin kanssa. Eric ja Ridge myivät Forrester Creations muotitalon liikemies Bill Spencerille, Forresterit saivat jäädä töihin entiseen yritykseensä. Eric on nykyään Forrester Creations -muotitalon toimitusjohtaja ja osaomistaja, 25% osuudellaan. Eric on edelleen vahvasti mukana muotitalon toiminnassa ja päätöksissä. Stephanien kuoleman jälkeen Eric seurusteli entisen miniänsä Taylor Hayesin kanssa, kunnes Taylor jätti tämän ja poistui kaupungista.
Ridge on Ericin ja Stephanien vanhin poika. Ridgen oikea isä on Massimo Marone. Ridge on Forrester Creations -muotitalon osaomistaja, 25 prosentin osuudellaan. Ridge on ollut naimisissa Carolinen, Brooken ja Taylorin kanssa, joista kahden viimeksi mainitun kanssa useampaan eri otteeseen. Hänellä on neljä lasta: Thomas, Steffy (Stephanie) ja Phoebe Taylorin kanssa ja Ridge Junior eli RJ Brooken kanssa. Hän pitää myös Hopea (joka on biologisesti Brooken ja Deaconin lapsi) omana tyttärenään, koska on kasvattanut tätä yhdessä Brooken kanssa. Ridgen entinen vaimo Caroline oli Bill Spencerin tytär. Ridge on erittäin lahjakas ja tunnettu muotisuunnittelija, joka on työskennellyt suurimman osan urastaan Forrester Creationsissa. Hän on päättäväinen ja temperamenttinen luonne, joka tuntuu useinkin pitävän itseään muita parempana. Lisäksi Ridge seurusteli vähän aikaan Ashley Abbottin kanssa. Ridge ja Brooke järjestivät seitsemännet häänsä huhtikuussa 2013, mutta Ridge jätti Brooken häämatkan aikana, ja liitto paljastui mitättömäksi. Ridge lähti kaupungista ja työskenteli yli vuoden Forrester Internationalin johtajana. Ridge palasi takaisin Los Angelesiin toukokuussa 2014.
Thorne on Ericin ja Stephanien poika. Hän on Darlan aviomies ja heillä on tytär Alexandria. Darla kuoli auto-onnettomuudessa. Tämän jälkeen Thorne kihlautui Taylor Hayesin kanssa, mutta lopulta he erosivat kun Nick Marone astui Taylorin elämään. Myöhemmin Thorne ja Taylor yrittivät seurustelua uudelleen, mutta enimmäkseen Thorne on elänyt sinkkuna. Thornen tytär Alexandria, ”Aly”, on saapunut teini-ikäisenä takaisin kaupunkiin, ja työskentelee nyt Forrester Creationsissa, sekä seurustelee Forrester Creationsin valokuvaaja Oliver Jonesin kanssa.
Rick (Eric Junior) on Eric Forresterin ja Brooke Loganin poika. Rick on Forrester Creationsin pääjohtaja. Rick seurusteli Ridgen tyttären Phoeben kanssa. Kun Phoebe kuoli, hän alkoi seurustella tämän siskon Steffyn kanssa. Rick seurusteli ulkomailla asuessaan Ashley Abbottin kanssa. Rick on ollut myös naimisissa Amber Mooren kanssa ja näille syntyi myös lapsi, joka kuoli. Amber tuli aikanaan lapsenvahdiksi teinilapsille Rick ja Bridget. Sittemmin alaikäinen Rick ja täysi-ikäinen Amber ihastuivat toisiinsa. Amber alkoi odottaa lasta, mutta koska tämä oli ollut myös afrikan-amerikkalaisen Raymondin kanssa (roolia näytteli Usher), niin Amber ei tiennyt kumpi on isä. Rick ei tiennyt tätä ja Amber meni naimisiin Rickin kanssa, vaikka ei tiennyt oliko Rick isä. Amber poistui synnyttämään lapsensa äitinsä luokse, ettei mahdollinen salaisuus paljastuisi kaikille, jos isä olikin tummaihoinen Raymond. Amberin lapsi kuoli ja hän hautasi sen aavikolle. Samaan aikaan Amberin serkku Becky synnytti lapsen, jota Becky ei halunnut ja Amberin äiti osaltaan edesauttoi serkuksia päätymään ratkaisuun, että Amber kasvattaa Beckyn lapsen omanaan. Amber palaa kotiin lapsen kanssa, joka kastetaan Ericiksi (Little Eric). Myöhemmin totuus paljastuu, että lapsi ei ole Amberin ja Amber jää valheistaan kiinni. Becky kuolee syöpään ja Rick ja Amber päättävät adoptoida Ericin. Oikea isä, Deacon Sharpe, ilmaantuu kuvioihin ja asiat mutkistuvat. Huoltajuus annetaan biologiselle isälle ja Amber saa jakaa huoltajuuden tämän kanssa tai olisi muutoin menettänyt lapsen. Rick on seurustellut useiden naisten, kuten Caitlin Ramirezin, Steffy Forresterin, Phoebe Forresterin, Taylor Hayesin, ja Maya Avantin kanssa. Tällä hetkellä hän on kuitenkin naimisissa Forrester Creationsin muotisuunnittelija Caroline Spencerin kanssa. Carolinella on kuitenkin molemminpuolinen ihastus Ridge Forresterin kanssa, ja Rick puolestaan on jatkanut suhdettaan Maya Avantin kanssa.
Brooke on Stephen ja Beth Loganin vanhin lapsi. Brooke on ollut naimisissa kolmen Forresterin perheen miehen kanssa (Ridgen, Ericin ja Thornen), sekä Nick Maronen ja Whip Jonesin kanssa. Hänellä on ollut muitakin miessuhteita. Brookella on viisi lasta: Rick ja Bridget Ericin kanssa, Ridge Junior eli R.J. Ridgen kanssa, Jack Nick Maronen kanssa ja Hope Deacon Sharpen kanssa. Deacon Sharpe oli Bridgetin aviomies, ja hänellä ja Brookella oli salasuhde. Jack on Brooken ja Nick Maronen biologinen lapsi, mutta Taylorin kantama ja synnyttämä. Brooke ja Ridge palasivat taas yhteen ja järjestivät seitsemännet häänsä huhtikuussa 2013. Ridge kuitenkin jätti Brooken häämatkan aikana, ja liitto paljastui mitättömäksi. Nyt Brookella on vispilänkauppaa lankonsa Bill Spencerin kanssa. Brooke Logan on lahjakas kemisti, joka kehitti BeLieF-yhdisteen – aineen, joka tekee tekstiilit rypistymättömiksi. Kun Deacon palasi kaupunkiin, hänellä ja Brookella oli säpinää. Nykyisin Brooke on sinkku, mutta hänellä on taas säpinää Billin kanssa. Brooke ja Bill menivät lopulta naimisiin. Nykyään Brooke on kihloissa Ridgen kanssa.
Donna on Brooke Loganin pikkusisko ja oli naimisissa Eric Forresterin kanssa. Eric ja Donna adoptoivat Donnan ja Justin Barberin pojan Marcuksen. Donna on työskennyllyt Forrester Creationsilla mallina. Donna jätti Ericin äitinsä kuoltua, mistä Donna syytti Stephanieta. Donna meni naimisiin nuoruudenrakkautensa ja Marcuksen biologisen isän Justinin kanssa, mutta he erosivat. Tämän jälkeen hän alkoi tapailla Nick Maronea, joka oli myös Pam Douglasin ihastuksen kohteena. Nick kuitenkin poistui kaupungista, jonka jälkeen Donna ei ole tapaillut ketään. Donnalla on kuitenkin edelleen lämpimiä tunteita entistä aviomiestään Ericiä kohtaan.
Katie on Brooke ja Donna Loganin nuorin sisar. Katie Logan työskenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja menivät kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitkään yhdessä, kunnes Bill petti Katiea tämän sisaren Brooken kanssa. Tämän tultua julki Katie jätti Billin ja sai avioerossa 1 % Billin Spencer Publications -yrityksestä. Billin sisaren Karenin avustuksella Katiesta tuli Spencerin toimitusjohtaja. Katie oli kihloissa Ridge Forresterin kanssa, suhde kuitenkin päättyi Ridgen ja Caroline Spencerin suhdeen alettua. Katie jätti Ridgen, palasi yhteen Billin kanssa, ja he menivät uudelleen naimisiin.
Steffy on Ridgen ja Taylorin tytär. Steffylla oli kaksoissisar Phoebe, joka kuoli auto-onnettomuudessa. Steffy ihailee mummoaan, kaimaansa Stephanieta. Steffy työskentelee nykyisin Forrester Creationsilla PR-vastaavana. Steffy on seurustellut Donnan pojan Marcuksen kanssa ja ollut kihloissa Rickin kanssa. Steffy on ollut myös ihastunut Bill Spenceriin. Steffy yrittää häätää Loganit Forrester Creationsista. Steffy on ollut naimisissa Liam Spencerin kanssa, ja hän odotti Liamille lasta. Steffy sai kuitenkin keskenmenon, josta seurasi komplikaatio. Komplikaation vuoksi Steffy ei voi enää ikinä saada lapsia, ja tämän vuoksi hän jätti Liamin ja häipyi Pariisiin. Steffy pyysi Liamia menemään yhteen Hopen kanssa, koska ajatteli, että Hope pystyisi tarjota Liamille onnellisen avioliiton ja perheen. Steffy vieraili perheensä luona muutaman kerran, ja palasi vakituisesti takaisin lokakuussa 2015. Steffy oli jälleen kiinnostunut Liamista, joka oli parhaillaan suhteessa Ivy Forresterin kanssa. Steffy ja Liam menivät lopulta uudelleen naimisiin.
Deacon Sharpe on Hope Loganin, sekä Eric Sharpen, isä. Rick Forrester jäljitti tämän ja Amber Forresterin kasvattilapsen Pikku Ericin biologisen vanhemman, Deaconin Los Angelesiin, halutessaan estää Amberin ja C.J. Garrisonin häät. Deaconille tuli suhde Amberin kanssa, ja huijasi samanaikaisesti tähän rakastuneen Rickin sisaren, Bridget Forresterin, naimisiin kanssaan. Naimisissaoloaikanaan Deaconille tuli suhde Bridgetin äidin Brooke Loganin kanssa. Deacon ja Brooke saivat lapsen, Hope Loganin. Deacon tapasi Thorne Forresterin entisen vaimon Macy Alexander Forresterin tukiryhmässä, ja he rakastuivat, ja menivät naimisiin. Deacon ja Macy taistelivat sekä Amberia että Brookea vastaan tämän lasten huoltajuudesta. Deacon ja Macy saivat Ericin huoltajuuden, jonka jälkeen Macy joutui koomaan rikollisten tiputettua kattokruunun tämän päälle, ja myöhemmin kuoli. Amber palasi Ericin äitihahmoksi, ja Deacon palasi suhteeseen Bridgetin kanssa. Deacon ryhtyi suhteeseen Jacqueline "Jackie" Maronen kanssa. Deacon poistui lopulta kaupungista, ja ilmestyi myöhemmin Genoa Cityyn, jossa Amber Forrester asui. Genoa Cityssä ollessaan Deacon joutui vankilaan, josta Bill Spencer järjesti tämän ulos, halutessaan estää poikansa Liam Spencerin häät Deaconin tyttären Hopen kanssa. Tapahtuma onnistui, ja Hopen ja Liamin häät epäonnistuivat. Deacon poistui kaupungista, ja palasi myöhemmin, sekä tapasi Quinn Fullerin. Deacon pyrki palaamaan yhteen Brooken kanssa, ja päätyi kuitenkin lopulta yhteen Quinn on naimisissa Eric forrester kanssa.
Bill on liikemies joka omistaa 49 prosenttia Spencer Publications -yrityksestä, muotilehdestä ja tv-kanavasta. Karen Spencer omistaa 50 prosenttia yrityksestä ja Katie Logan Spencer yhden prosentin. Bill osti Forrester Creationsin ja meni naimisiin Katie Loganin kanssa. Steffy sai Billin myymään Forrester Creationsin takaisin Forrestereille. Billillä on kolme lasta, aikuiset pojat Liam Spencer ja Wyatt Fuller, sekä vauvaikäinen Will Spencer Katien kanssa. Lisäksi Billin käly Brooke odotti tälle lasta, mutta sai keskenmenon. Billin isä oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentytär. Ollessaan naimisissa Katien kanssa, Billillä oli suhde Brooken kanssa. Saatuaan selville, Katie erosi Billistä ja kaappasi Karenin avulla Spencer Publicationsin toimitusjohtajan paikan itselleen. Bill ja Brooke seurustelivat ja menivät kihloihin, kunnes Ridge palasi kaupunkiin. Bill ja Brooke erosivat, ja Bill ja Katie palasivat yhteen ja menivät jälleen naimisiin.
Liam tuli Los Angelesiin etsimään isäänsä, joka paljastui Billiksi. Liam on nyt töissä isänsä firmassa Spencer Publicationsissa. Liamilla ja Amberilla oli suhde, jonka jälkeen Amber huijasi odottavansa Liamille lasta. Marcus paljastui kuitenkin lapsen isäksi. Liam on syvästi rakastunut Hope Loganiin, ja he ovat kihloissa. Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Hope seurusteli sekä Liamin, että Wyattin kanssa aikansa, ja lopulta meni naimisiin Wyattin kanssa, ja alkoi odottamaan tälle lasta.
Caroline on Karen ja Danielle Spencerin tytär, ja Bill ja Caroline Spencerin sisarentytär. Caroline on nimetty edesmenneen tätinsä, äitinsä kaksoissisaren, mukaan. Liam Spencer ,Wyatt Fuller ja William Spencer ovat Carolinen serkkuja. Caroline on muotisuunnittelija, joka muutti kaupunkiin New Yorkista. Brooke tarjosi hänelle töitä Forresterilta, toivoen samalla että Rickin ja tämän välille tulisi säpinää. Myös Thomas kiinnostui Carolinesta. Seurusteltuaan jonkin aikaa Thomasin kanssa, Caroline lopulta valitsi Rickin. Tilanne mutkistamaan saapui kuitenkin katujen kasvatti Maya Avant, josta Rick kiinnostui heti ensitapaamisella. Caroline ja Rick menivät lopulta naimisiin. Parhaillaan Carolinella on kuitenkin molemminpuolinen ihastus Rickin velipuoli Ridge Forresterin kanssa.
Pam on edesmenneen Stephanie Forresterin sisar, ja inhoaa Loganin perhettä. Pam oli kihloissa Brooken, Katien ja Donnan isän Stephen Loganin kanssa, mutta he erosivat. Tämän jälkeen Pam ihastui Nick Maroneen. Nyt Pam työskentelee Forresterilla sihteerinä yhdessä Donna Loganin kanssa. Pam on ihastunut Ericiin.
Maya on näyttelijä ja Dayzeen vanha ystävä heidän yhteisiltä ajoiltaan katujen kasvatteina. Dayzee on myös ollut syyttömänä vankilassa. Maya saapui Dayzeen kahvilaan kohtaamaan tämän ja vaati saada tietää, missä hänen vauvansa on. Maya antoi aikoinaan synnyttämänsä vauvan adoptoitavaksi, ja Dayzee kertoi lopulta Mayalle että vauva on kuollut. Tästä toivuttuaan Maya ihastui Rick Forresteriin, jota piti aluksi kodittomana. Rick seurusteli kuitenkin aluksi Caroline Spencerin kanssa, mutta jätti tämän ja aloitti suhteen Mayan kanssa. Mustasukkainen Caroline järjesti Mayan ja Carterin samaan websarjaan, jotta näille tulisi vipinää. Maya ja Carter menivät lopulta kihloihin, ja Rick ja Caroline menivät naimisiin. Parhaillaan Carolinella ja Ridge Forresterilla on kuitenkin molemminpuolinen ihastus, ja Rick ja Maya lämmittävät jälleen suhdettaan.
Lakimies Carter ilmestyi sarjaan tapaamaan adoptioveljeään Marcusta. Myöhemmin hän tapasi Mayan, ja ihastui tähän. Mayalla oli jo kuitenkin tunteita Rick Forresteria kohtaan. Carter on myös aloitteleva näyttelijä, ja Caroline järjesti tämän Mayan kanssa samaan websarjaan, jotta heille tulisi vipinää.
Wyatt on Bill Spencerin ja Quinn Fullerin poika. Hope näki tämän alasti suihkussa metsässä jonka jälkeen Hope kaatui metsässä, ja mies pelasti tämän. Myöhemmin Wyatt jäljitti Hopen ja pyysi tätä treffeille. Hope huomasi Wyattilla olevan samanlainen miekkakoru kuin Billillä ja Liamilla, ja paljastuikin, että korun suunnitellut Quinn ja Bill olivat nuoruudenrakastettuja ja Bill on Wyattin isä. Quinn on tiennyt asiasta koko ajan, mutta halusi suojella Wyattia Spencerin perheeltä, ja ei pidä nyt Hopesta tämän sekaannuttua heidän asioihin.
Quinn on omaa yritystään, Quinn Artisan Jewelersia, johtava korusuunnittelija. Quinnilla on poika Wyatt Fuller, Bill Spencerin kanssa. Quinn ei pidä Hopesta, koska tämä auttoi Wyattin isän selvittämisessä. Quinnin yritys on solminut yhteistyösopimuksen Forrester Creationsin kanssa. Quinnilla oli vispilänkauppaa Ericin kanssa, ja myöhemmin päätyi jälleen suhteeseen Brooke Loganin kanssa kihloissa olevan Bill Spencerin kanssa. Myöhemmin hän rakastui, ja meni naimisiin Deacon Sharpen kanssa. Liitto ei kuitenkaan kestänyt, ja Quinn yritti mm. tappaa Deaconin. Quinn myös piti muistinsa menettänyttä Liam Spenceria erossa perheestään, ja yritti saada tämän rakastumaan itseensä. Lopulta Quinn ja Eric rakastuivat, ja menivät vasten Forresterin suvun tahtoa vastaan naimisiin.
Ivy Forrester on John Forresterin tytär, Eric Forresterin veljentytär, ja Jessica Forresterin sisar. Ivy on ammatiltaan korusuunnittelija. Ivy saapui Los Angelesiin, ja aloitti työskentelyn Forrester Creationsissa, ja seurustelee parhaillaan Hope Loganista eronneen Liam Spencerin kanssa.
Nicole Avant Forrester on Maya Avant Forresterin sisar, ja Julius ja Vivienne Avantin tytär. Nicole saapui tapaamaan sisartaan Mayaa tammikuussa 2016 kuultuaan tämän menestyksestä Forrester Creationsissa. Myöhemmin Nicole tapasi Zende Forrester Dominguezin. Zende on Ridgen siskon Kristen Forrester Dominguezin ja Tony Dominguezin adoptiopoika. Nicole ja zende aloittivat seurustelun, mutta myöhemmin Maya ja Rick pyysivät Nicolea kohdunvuokraukseen. Zende ei pystynyt hyväksymään tätä ja hän ja Nicole erosivat. Nicole synnyttää myöhemmin tytön, joka nimetään Elizabeth Nicole "Lizzy" Forresteriksi. Nicole ja Zende alkoivat tämän jälkeen seurustelmaan jälleen, Zenden jätettyä Sashan. Nicole ja Zende avioituivat syksyllä 2017.
Scott Turner Schofield – Nick Ashlyn Pearce – Alexandria "Aly" Forrester Texas Battle – Marcus Walton Forrester Kristolyn Lloyd – Dayzee Leigh Forrester Kim Matula – Hope Logan Spencer Hunter Tylo – Dr. Taylor Hayes Forrester Jon Hensley – Dr. Meade Susan Flannery – Stephanie Forrester Mykel Shannon Jenkins – Charlie Baker Ronn Moss – Ridge Forrester (#1) Adrienne Frantz – Ambrosia "Amber" Moore Forrester Hillary B. Smith – Dr. Stacy Barton Ashley Jones – Bridget Forrester Edward & James Nigbor – Jack Marone Jack Wagner – Dominick ”Nick” Marone Lesley-Anne Down – Jacqueline "Jackie" Marone Knight Brandon Beemer – Owen Knight Patrick Duffy – Stephen Logan Rick Hearst – Whip Jones, III Sarah Brown – Agnes Jones Kyle Lowder – Rick Forrester Drew Tyler Bell – Thomas Forrester Robin Riker – Beth Logan Mackenzie Mauzy – Phoebe Forrester Daniel McVicar – Clarke Garrison William DeVry – Storm Logan Eileen Davidson – Ashley Abbott Antonio Sabato Jr. – Dante Damiano Lorenzo Lamas – Hector Ramirez Mick Cain – C.J. Garrison Darlene Conley – Sally Spectra Joseph Mascolo – Massimo Marone Schae Harrison – Darla Einstein Forrester Addison Hoover – Phoebe Forrester Alex Hoover – Stephanie ”Steffy” Forrester Colleen Dion – Felicia Forrester Kayla Ewell – Caitlin Ramirez Sydney Penny – Samantha Kelly Shanelle Workman – Gabriella ”Gaby” Moreno Forrester Ellen Wheeler – Sarah Michelle Davison – Ruthanne Owens Bryce Mouer – Rydy Delight Greg Wrangler – Ronalg ”Ron” Deacon Bryan Genesse – Rocco Carner Diane Cstle – Roberta Bobbie Phillips – Rhonda William Dennis Hund – Ruben Kelly Paul Satterfield – Pierce Peterson Kabir Bedi – Omar Rashid Lindsay Price – Michael Lai Jim Hanna – Marty, pilot Alejandra Florez – Marta Rita Comez – Maria Lauren Koslow – Margo Lynley Spencer Emilio Rivera – Lucien Cortez Luigi Amodeo – Lorenzo Barelli Rosana DeSoto – Liliana Dominguez Adam Huss – Lance Marcio Rosario – Juan Mary Kay Wolf – Joyce ”Joy” Jones José´Eber – José´Eber Joseph Campanella – Jonathan Young Maitland Ward – Jessica Forrester Rusell Todd – Jerry Birn Jeff Talon – Jhon Castellanos Brett Stmley – Jay Garvin Todd McKee – Jacob ”Jake” McLaine Monika Schnarre – Ivana Richards Vandervelt Isabel Gomez Bassols – Isabel Tristan Rogers – Hunter Jones Ray Laska – Harvey Goldblatt Shari Shattuck – Heather Thompson Joseph Marcell – Hudson Charles Grant – Grant Chambers Lesley Woods – Grandma Helen Logan Phyllis Diller – Gladys Pope Alisa Reyes – Ginger Gina Gallego – Gina Santana Alex Kubik – Cantz Charles Howerron – Frank Belkin Fabio Lanzoni – Fabio Lanzoni Connor Carmody – Eric Forrester III Erik Estrada – Eduardo Dominguez Dylan Neal – Dylan Shaw Carrie Mitchum – Donna Logan Stephen Shortridge – Dave Reed Richard King – Daryl Sharpe James Doohan – Damon Warwick Matthew Cowles – Curtis Love Alejandro De Hoyos – Curz Nuez Jerry Ayres – Conway Weston Scott Thompson Baker – Connor Davis Lilly Melgar – Claudia Cortéz Maria Diane – Claudette Charlton Heston – Charlton Heston Alan F.Smth – Charlie Weber Chuck Walling – Charlie McClaine Jeffrey Byron – Charles ”Chuck” Williams Jack Armastrong – Chadwick ”Chad” Huffington Paul Vato – Cesar Shannon Burke Bradley – Catherine Jessica Hopper – Caterina Hemry Darrow – Carlos Nunez Willow Cobenais – Caitlin Kin Shriner – Brian Carey Jeff Allin – Brian Burke Dan Martin – Bradley Baker Dorothy Lyman – Bonnie Roberts Peter Brown – Blake Hayes Nancy Burnett – Beth Logan (Elizabeth Henderson) Jhon Brandon – Ben McClain Paul H. Williams – Bailey Masterson Jeff Van Atta – Ash Arturo Sandoval – Arturo Sandoval Anthony Addabbo – Tony Carrera (Rush), Jonny Carrera Michael Sabatino – Anthony Armando Nadine Velazquez – Anna Judith Borne – Angela Forrester (huijari)/ Deveney Dixon Sabtina Bryan – Alisa Cordova Venus DeMilo Thomas – Alexandra Rosemarie Thomas – Alex Simpson Brian George – Ahmed Paulo Benedeti – Antonio Dominguez Gladys Jimenez – Carmen Arena Joanna Johnson – Caroline Spencer Forrester Courtnee Draper – Erica Lovejoy (Mary Warwick) Victor Alfieri – Giovanni Lorenzano Chris Robinson – Jack Hamilton Ian Buchanan – James Warwick Ashley Cafagna – Kimberly Fairchild Tracey Bregman – Lauren Fenmore Bobbie Eakes – Macy Alexander Sharpe Sarah Buxton – Morgan DeWitt Michael Swan – Myles Fairchild/ Adam Alexander Linda Gray – Priscilla Kelly Karim Prince – Raymond King #2 Usher – Raymond King #1 Marissa Tait – Becky Moore Garrison Andrea Evans – Tawny Moore Jim Storm – Bill Spencer Daniel Smith – Zende Forrester Dominguez Brian Gaskill – Oscar ”Ozzy” Marone Michael Dietz – Mark McClaine Tracy Lindsey Melchior – Kristen Forrester Dominguez Adrienne Frantz – April Knight Maeve Quinlan – Megan Conley Justin Torkildsen – Rick (Eric junior) Forrester
Luettelo televisiosarjan Kauniit ja rohkeat henkilöistä Luettelo Kauniiden ja rohkeiden poistuneista henkilöistä
Please use a more specific IMDb template. See the documentation for available templates.
* Luokka:Seulonnan keskeiset artikkelit